|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.\_\_\_\_\_\_\_\_** |  **Nr. GND/2025/** |
|  |  **(protokols Nr.; .p.)** |

**Par Gulbenes novada pašvaldības** **apbalvošanas**

**komisijas apstiprināšanu**

Gulbenes novada pašvaldības dome izskata priekšlikumu apstiprināt jaunu Gulbenes novada pašvaldības apbalvošanas komisijas sastāvu.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amat-personas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Normunda Mazūra amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja, Gulbenes sadarbības teritorijas civilās aizsardzības komisijas priekšsēdētāja, projektu konkursa "UZŅĒMĪGI Gulbenes novadā" komercdarbības uzsākšanai vai attīstībai vērtēšanas komisijas priekšsēdētāja vietnieka un Gulbenes novada pašvaldības apbalvošanas komisijas priekšsēdētāja amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Normunda Mazūra amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 13.10.apakšpunktu, kas nosaka, ka atsevišķu pašvaldības funkciju pildīšanai dome no deputātiem vai attiecīgās pašvaldības iedzīvotājiem izveido Gulbenes novada pašvaldības apbalvošanas komisiju, Gulbenes novada pašvaldības domes 2018.gada 25.janvāra noteikumu Nr.2 “Nolikums par Gulbenes novada pašvaldības apbalvojumiem” (protokols Nr.1, 44.§) 1.3.apakšpunktu, kas nosaka, ka, lai izskatītu ierosinājumus un sniegtu novada pašvaldībai priekšlikumus par Goda diploma un Atzinības raksta piešķiršanu, Gulbenes novada dome izveido Apbalvošanas komisiju 5 cilvēku sastāvā, likuma “Par interešu konflikta novēršanu valsts amatpersonu darbībā 4.panta pirmās daļas 14.punktu, otro daļu, 7.panta ceturtās daļas 2.punkta a) apakšpunktu un sestās daļas 2.punktu, 8.1 panta ceturto prim daļu, piektās daļas 1. un 2.punktu atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības apbalvošanas komisiju no 2025.gada 1.augusta šādā 5 locekļu sastāvā:
	1. Komisijas priekšsēdētājs:

Normunds Mazūrs - Gulbenes novada pašvaldības domes priekšsēdētājs;

* 1. Komisijas locekļi:
		1. Juris Zeibārts – Gulbenes novada iedzīvotājs;
		2. Anna Vīgante - Gulbenes novada pensionāru biedrības ,,Atspulgs 5" valdes priekšsēdētāja;
		3. Edīte Siļķēna - Gulbenes novada pašvaldības aģentūras „Gulbenes tūrisma un kultūrvēsturiskā mantojuma centrs” struktūrvienības “Stāmerienas pils” vadītāja;
		4. Daiga Gargurne - Biedrības “SATEKA” valdes priekšsēdētāja.
1. NOZĪMĒT Gulbenes novada Centrālās pārvaldes Kancelejas nodaļas kancelejas pārzini Vitu Baškeri par Gulbenes novada pašvaldības apbalvošanas komisijas sekretāri.
2. ATZĪT par spēku zaudējušu Gulbenes novada pašvaldības domes 2017.gada 27.jūlija lēmumu “Par izmaiņām apbalvošanas komisijas sastāvā” (protokols Nr.10, 31.§), Gulbenes novada pašvaldības domes 2021.gada 26.augusta lēmuma Nr. GND/2021/984 “Par izmaiņām apbalvošanas komisijas sastāvā”(protokols Nr.14, 59.p) 3. un 4.punktu.
3. ATĻAUT Normundam Mazūram savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja, Gulbenes sadarbības teritorijas civilās aizsardzības komisijas priekšsēdētāja, projektu konkursa "UZŅĒMĪGI Gulbenes novadā" komercdarbības uzsākšanai vai attīstībai vērtēšanas komisijas priekšsēdētāja vietnieka un Gulbenes novada pašvaldības apbalvošanas komisijas priekšsēdētāja amatus.
4. Lēmums stājas spēkā 2025.gada 1.augustā.

Gulbenes novada pašvaldības domes priekšsēdētājs N.Mazūrs